ΓΡΑΠΤΗ ΕΡΩΤΗΣΗ E-3451/00

υποβολή: Nicole Thomas-Mauro (UEN) προς την Επιτροπή

(7 Νοεμβρίου 2000)

Θέμα: Μη εμπορική διακίνηση οικιακών ζώων

Υπενθυμίζοντας την έκθεση Weil (Ομάδαψηλού επιπέδου για την ελεύθερη κυκλοφορία των ατόμων) και τα διάφορα προβλήματα που εξακολουθούν να σχετίζονται με το θέμα αυτό,

υπογραμμίζοντας το γεγονός ότι, σήμερα, ο συνολικός αριθμός ευρωπαίων πολιτών που είναι εγκατεστημένοι σε έδαφος ενός κράτους μέλους που δεν είναι το κράτος καταγωγής τους είναι 5,5 εκατομμύρια σε έναν συνολικό πληθυσμό 370 εκατομμυρίων, ήτοι ένα ποσοστό της τάξης του 1,5 %, εκπροσωπούν δε έναν μικρό αριθμό με σημαντικές συνέπειες για την Ένωση,

λαμβάνονταςπόψη τις δυσκολίες που αντιμετωπίζει η Επιτροπή λόγω της έλλειψης προσωπικού (π.χ.: διαχείριση του προγράμματος LIFE),

λαμβάνονταςπόψη ένα σημαντικότερο γεγονός, δηλαδή τον μεγάλο αριθμό εγκαταλελειμμένων κατοικιδίων ζώων κατ' έτος στις διάφορες χώρες,

θα ήθελα να μου απαντήσει η Επιτροπή στις ακόλουθες ερωτήσεις:

1. Σύμφωνα με την Επιτροπή, η πρόταση κανονισμού που αφορά τις συνθήκεςγειονομικής παρακολούθησης που εφαρμόζονται στις μη εμπορικές μετακινήσεις κατοικιδίων ζώων ήταν απαραίτητη;

2. Πόσα άτομα αφορά αυτός ο κανονισμός; Έχει αξιολογήσει η Επιτροπή τον αριθμό των ζώων που καλύπτονται από αυτό το κείμενο;

3. Ποια κριτήρια έχει εφαρμόσει η Επιτροπή στον τομέα της αποτελεσματικότητας και της νομοθετικής προτεραιότητας;

4. Ποια μέτρα μπορεί να λάβει ένα κράτος μέλος σε περίπτωση σοβαρώνγειονομικών κινδύνων;

Απάντηση του κ. Byrne εξ ονόματος της Επιτροπής

(8 Δεκεμβρίου 2000)

1. La Επιτροπή θεώρησε ότι ήταν αναγκαίο να ορίσει, σε κοινοτικό επίπεδο, τουςγειονομικούς όρους που εφαρμόζονται στις μετακινήσεις ζώων συντροφιάς. Πρόκειται για κείμενο εναρμόνισης(1), βασισμένο στους κανόνες που ισχύουν στα διάφορα κράτη μέλη και του οποίου σκοπός είναι να εξαλείψει τις αδικαιολόγητες και ακατανόητες για τον ευρωπαίο πολίτη εθνικές ιδιαιτερότητες.

2. Οι διατάξεις αυτού του σχεδίου δεν αφορούν μόνο τους πολίτες που κατοικούν εκτός του κράτους μέλους προέλευσής τους αλλά όλους τους πολίτες που ταξιδεύουν ή κάνουν διακοπές εκτός του κράτους μέλους κατοικίας τους, με συντροφιά το σκύλο ή τη γάτα τους. Αυτή η πρόταση εναρμόνισης αφορά συνεπώς δεκάδες χιλιάδες ευρωπαίων πολιτών.

3. Η κατάργηση της καραντίνας για τις γάτες και τους σκύλους από τις βρετανικές αρχές από τις αρχές του 2000, στο πλαίσιο δοκιμαστικού προγράμματος, επέτρεψε στην Επιτροπή ναποβάλει, σε ήρεμο κλίμα, αυτή την πρόταση εναρμόνισης, πράγμα που ήταν αδιανόητο έως σήμερα. Η Επιτροπή επωφελήθηκε από την ευκαιρία που προσέφερε μια ιστορική απόφαση της βρετανικής κυβέρνησης, για να πραγματοποιήσει έργο εναρμόνισης που θεωρούσε χρήσιμο, αναγκαίο και ωφέλιμο για τους περισσότερους.

4. Τέλος, το θέμα της εμφάνισης ενός σοβαρού κινδύνου που θα απαιτούσε να ληφθούν επειγόντως μέτρα, καλύπτεται στην παράγραφο 3 του άρθρου 5 της πρότασης, που προβλέπει ταχεία διαδικασία σε αυτή την περίπτωση, μέσω απόφασης της Επιτροπής η οποία εκδόθηκε ύστερα από γνωμοδότηση της μόνιμης κτηνιατρικής επιτροπής.

(1) Proposition de rglement du Parlement et du Conseil relatif aux conditions de police sanitaire applicable aux mouvements non-commerciaux d'animaux de compagnie, COM(2000)529 final.